Referat af generalforsamling for Parkeringslauget onsdag den 6.april 2016.

**Dagsorden**

1. **Valg af dirigent**
2. **Bestyrelsens beretning**
3. **Forelæggelse samt godkendelse af årsregnskab**
4. **Forelæggelse af driftsbudget til godkendelse**
5. **Forslag**

* **Der er modtaget 4 forslag som er vedlagt denne indkaldelse**

1. **Valg**
2. **Eventuelt**

**Ad.1 Valg af dirigent**

Formand Flemming Mengers (FM) bød velkommen og foreslog Lars Bogøe (LB) som dirigent. LB blev valgt og gennemgik dagsorden og indkaldelse, alt lovligt indvarslet.

**Ad.2 Bestyrelsens beretning**

Sidste år sagde vi på generalforsamlingen at pakeringslaugets vedtægter ville blive tinglyst, det er de dog stadig ikke blevet, men vi forventer igen i år at de bliver det. Vores advokat arbejder stadig på sagen.

Siden sidste år er der kommet 26 nye p-pladser til under soldækket, heraf er de 12 solgt. Det vil igen sige mere trafik og derfor appellerer vi igen i år til at man kører forsigtigt og hensynsfuldt.

Vores port løb sidste år tør for ledige koder til vores fjernbetjente portåbnere, den kunne kun klare 210 enheder, og det endte med at blive en langstrakt proces at få flere ledige koder til porten. Vi bestilte radiosenderen, som skulle forsyne os med 450 koder d. 19/6 men først midt i oktober lykkedes det os at få radiosenderen monteret. Fra starten af havde portfirmaet orienteret os om, at alle de eksisterende fjernbetjeninger skulle omkodes og derfor indsamles, når den nye sender skulle monteres. Processen var også sat i gang, men heldigvis viste det sig at den nye sender kunne køre parallelt med den gamle sender. Så derfor er vi nu i den situation, at vi kan bruge 660 fjernbetjeninger og burde nu være dækket ind, også mod nye udvidelser i kælderen. Ekstra fjernbetjeninger kan i øvrigt bestilles ved bestyrelsen og koster 800,-

Endelig blev vores port også påkørt lige efter nytår, men den uheldige bilist var hurtig ude og kontaktede os, og porten blev derfor hurtigt midlertidigt rettet, så den kunne fungere, og er først for nylig så blevet repareret, idet der var nogen leveringstid på reservedelene.

Slutteligt skal vi igen gøre opmærksom på at P-klæderen er beregnet til parkering og ikke noget pulterkammer jf. vores vedtægter. Vi ser desværre også en hel del pap ligge og flyde, specielt under den nye bygning, dette er ikke acceptabelt og heller ikke noget brandinspektøren kan tillade, så vi forventer derfor, at det vi blive fjernet hurtigst muligt at de beboere som har efterladt det der.

Kommentarer og spørgsmål fra medlemmer:

* Affald ved indgangen til Stævnen og der sidder også en sød hund, der gør.
* Bør man lukke porten, når man er kørt igennem?
  + FM: der er ingen vedtægter vedrørende dette.
* Kan stikkontakterne i kælderen bruges til rengøring af bil?
  + FM: det er i orden.

Beretningen blev enstemmigt godkendt af forsamlingen.

**Ad.3 Forelæggelse samt godkendelse af årsregnskab**

Regnskabet blev gennemgået af Kim Johansson (KJ), LEA og sat til debat.

Kommentarer og spørgsmål fra medlemmer:

* 30.000 kroner til tinglysning?
  + KJ: Det er et beløb, som er henlagt, og altså er der endnu ikke betalt for tinglysning.
* Medlemsbidragene bliver indkrævet forkert.
  + Finn Birkkjær forklarer at metoden er i orden, da det er kutyme.

Regnskabet blev enstemmigt godkendt af forsamlingen.

**Ad.4 Forelæggelse af driftsbudget til godkendelse**

Det udsendte budgetforslag blev gennemgået af KJ og sat til debat.

* Medlemsbidragets størrelse blev diskuteret, men man blev enige om, at beløbet var i orden.

Driftsbudgettet blev enstemmigt godkendt af forsamlingen.

**Ad.5 Forslag**

1. Jeg har følgende punkt til dagsorden til generalforsamlingen.  
     
   Offentliggørelse over for promenadebyens ejere, hvem der ejer de respektive parkeringspladser både oppe og nede, samt hvem der har brugsretten? Fx i tilfælde af et uheld e.lign, så man ved hvem der skal kontaktes. Samt sikre det ikke bliver misbrugt, da parkering er og bliver et generelt problem hernede på havnen. Jeg forventer at parkeringslauvet er i besiddelse af sådanne.   
   Med venlig hilsen  
     
   Helle Drejer   
   Stævnen 2
   * Forslaget blev begrundet af Helles bror.
     + På Promenadebyens hjemmeside (www.5000havn.dk/sb/) kan man se, hvem der ejer hvilke parkeringspladser.
     + Svar fra en beboer: læg en seddel i vinduet.
2. Jeg har et punkt til generalforsamlingen vedr elbiler.  
     
   Jeg personlig har det dårligt med at det er blevet tilladt at lade el biler op nede i p kælderen, hvor der er flere og flere beviser omkring, de kan bryde i brand og umulige at slukke med vand, hvilket vil kunne brænde flere biler af og udvikle skadelig røg.

Hvorfor giver man ikke tilladelse til dette kan gøres udenfor p kælderen ved en af disse pladser ovenover, der er det muligt at komme til og det vil fremtidssikre hvis der kommer flere af den slags til. Man kan måske søge tilskud til dette.  
  
Med venlig hilsen  
  
Helle Drejer  
Stævnen.

* + Forslaget blev begrundet af Helles bror.
    - FM forklarede, hvordan brændende biler, kan slukkes. Konklusion: det er ligegyldigt om det er el, benzin eller dieselbiler. Morten, som har en el-bil forklarer, at det kun er 230 volt, der bliver brugt og ikke lynoplader, og en evt. installation bliver betalt af ham selv og at han selv betaler for forbruget.
    - Afstemning: er det i orden at el-biler kan oplades og parkeres i P-kælderen:
      * For: 47, imod: 3, hverken for eller imod: 3

1. Har lige et forslag til generalforsamling.

**Det skal være muligt at opbevare transportrelaterede ting på p-pladserne i kælderen**. Når man betaler så meget for en p-plads, skal man også have lov til at udnytte den mest muligt, så hvis der står hjul, tagbagagebærere, barnestole, anhængertræk mm synes jeg ikke det er rod. Det sker alligevel i forvejen, og jeg synes ikke det skæmmer p-kælderen.

mvh

Flemming S. Nissen

Pb 14, 1. Th

* + Forslaget blev begrundet af Flemming Nissen.
    - Man mente, at en parkeringsplads skal bruges til biler og ikke andet.
      * Afstemning: er det i orden at bruge parkeringspladsen til hjul, tagbagagebærere, barnestole, anhængertræk mm
        + For: 3, imod: 44, hverken for eller imod: 6

1. Til parkeringslaugets generalforsamling vi vi gerne under punkt 5, foreslå at det bliver offentliggjort hvem der ejer hvilke parkeringspladser i parkeringskælderen og hvem, som ikke er medlem af ejerforeningen, der har fået lov til at parkere i parkeringskælderen.

Desuden foreslår vi at det bliver præciseret om der må opbevares kajakker i parkeringskælderen, der ser ud til at være lidt forvirring om dette.

Med venlig hilsen Jesper og Dorte

* + - Der blev forklaret, at kun beboere må parkere i P-kælderen.
    - Liste over ejere af parkeringspladser er lagt på hjemmesiden.

**Ad.6 Valg**

Birgit Mehl, Broen blev genvalgt.

Palle Due Hansen, Broen blev genvalgt som suppleant.

**Ad.7 Eventuelt**

Lars Rex mente, at indkaldelsen bør være mere fyldestgørende og at vi bør være mere skarpe.

Flemming Mengers takkede Kim Johansson og Lars Bogøe.

Lars Bogøe erklærede forsamlingen for sluttet.

Referent: Birgit Mehl, Broen 8, 4.th